
U   I M E   R E P U B L I K E   H R V AT S K E

R J E Š E N J E



Trgovački sud u Osijeku, po stečajnoj sutkinji Jadranki Pajur Vranješ, u stečajnom predmetu nad dužnikom: DELFINO PROMET d.o.o. Zagreb, Dolac 9, OIB: 20497454186, MBS: 080463951, 14. prosinca 2018.


r i j e š i o   j e

OBUSTAVLJA SE stečajni postupak nad dužnikom DELFINO PROMET d.o.o Zagreb, OIB: 20497454186, MBS: 080463951, a prijedlog FINE od 29. ožujka 2018. za otvaranje stečajnog postupka se odbacuje.


Obrazloženje

Prijedlogom od 29. ožujka 2018.  FINA RC Zagreb podnijela je prijedlog za otvaranje stečajnog postupka za dužnika DELFINO PROMET d.o.o Zagreb, OIB: 20497454186, MBS: 080463951,  navodeći da dužnik na dan 27. ožujka 2018.  u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 81.061,31 kn te da ima jednog zaposlenika.
Uvidom u dokumentaciju koja se nalazi u spisu – Potvrdu FINE o blokadi računa i novčanih sredstava dužnika od 26. studenog 2018. sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.




Sukladno čl. 128. st. 9. Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.

Osijek, 14. prosinca 2018.
	
	
	S u d a c
Jadranka Pajur Vranješ v.r.



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu, pismeno u 3 primjerka, putem ovoga suda u roku od 8 dana.


      Za točnost otpravka-ovlašteni službenik
             								Zvjezdana Kovačić

